La flaqueza del bolchevique

La flaqueza del bolchevique (La malforteco de la bolŝevisto) estas la tria romano de la verkisto Lorenzo Silva. Publikigita en 1997, ĝi estis finalista de la Premio Nadal tiun jaron.

Intrigo

La vivo de seniluziiĝinta kaj enua viro tute ŝanĝiĝas post trafikakcidento. La protagonisto frapas per sia aŭto tiun antaŭan, kiu apartenas al histeria altnivela oficistino, kiu ege insultas lin; li faras grandan decidon: dediĉi sian vivon al la morala nuligo de tiu virino. Kio startis kiel venĝo, iĝas obsedo de la maturulo al la bela adoleskulino, kiu estas fratino de la histeriulino. Li arde enamiĝas de tiu junulino, spite la grandan aĝodiferencon. Tio ne povas glate finiĝi, tragedio alproksimiĝis.

eta|maldekstre|230ra|La caro kun siaj belaj filinoj kaj edzino.
La titolo estas metaforo kiun klarigas la protagonisto pro fotografio, de la komenco de la 20-a jarcento en kiu aperas la caro kun siaj gefiloj. La protagonisto identigas sin kun la sentoj de bolŝevisto kiu enirante en la ĉambroj de la caro, enamiĝas de bela dukino, filino de Nikolao la 2-a. Tiu sentas grandan malaprezon por la simplaj viroj kiel li mem. La bolŝevisto perfortas la dukinon, kiu tuj poste estos ekzekutata. Tiu estas la malforteco de la bolŝevisto: utopia kaj nepraktikebla amo.​ 

La verko
La flaqueza del bolchevique (1997, Destino), estas la unua romano de la "Trilogio de la nostalgio", kies dua romano estas El ángel oculto (1999, Destino), kaj la tria romano estas El urinario (1999, Pre-Textos). La rolulo de la protagonisto montriĝas kiel evoluo de la temo de maljunulo kun junulino al romano pri malfrua maturiĝo kaj malkovro de amo, resume solulo malsukcesa, same kiel la protagonistoj de la du antaŭaj romanoj de Silva, nome Noviembre sin violetas (1995, Ediciones Libertarias) kaj La sustancia interior (1996, Huerga & Fierro).Ricardo Senabre, La flaqueza del bolchevique, ABC Cultural, nº 275, p. 11.

En 2003 la romano estis kinigita fare de Manuel Martín Cuenca, protagonistigita de Luis Tosar kaj la juna María Valverde per la samnoma filmo.

 Referencoj 

 Bibliografio 
 Lorenzo Silva, La flaqueza del bolchevique (1997, Destino)

Kategorio:Romanoj de 1997
Kategorio:Hispanaj libroj
Kategorio:Hispana literaturo de la 20-a jarcento
Kategorio:Hispanlingvaj romanoj
Kategorio:Psikologiaj romanoj
Kategorio:Rusiaj grandprincoj
Kategorio:Verkoj pri la Rusia imperio
Kategorio:Verkoj pri la Oktobra revolucio
Kategorio:Sovetunio en fikcio
Kategorio:Verkoj pri perforto kontraŭ virinoj
Kategorio:Seksperforto en fikcio
Kategorio:Verkoj pri princinoj
Kategorio:Amhistorioj
Kategorio:Bolŝevikoj